text: Guld og sølv til ugeavis i Esbjerg
  01 oktober 2015 kl. 14.49
  Rødovre Lokal Nyt og Ugeavisen Esbjerg blev de mest vindende, da Ugeavisernes Årspriser blev uddelt
  En-to-tre. Så mange priser har Ugeavisen Esbjerg fået ved prisuddeling i Kolding onsdag.
  Rødovre Lokal Nyt vandt prisen som Årets Ugeavis. Mens Ugeavisen Esbjerg fik guld i kategorien "Bedste idé" og i kategoerien "Bedste feature". Desuden fik avisen en sølv-pris i "Bedste nyhed". Den har før fået prisen som Årets Ugevis. 
  - Jeg er helt overvældet og meget stolt over de to guld-priser.  Men sølv-prisen for "bedste nyhed" gør mig også meget glad, for jeg mener, det er vigtigt, at en ugeavis også har væsentlige nyheder. Og det viser sølvprisen, at vi har formået,
  siger redaktør Erik Haldan til TV SYD.
  Der var indsendt 117 bidrag til konkurrencen, hvilket er det højeste tal i prisens ti årige historie.
  